CELEX: 62010TO0071(01)
Language: hu
Date: 2011-04-08 00:00:00
Title: A Törvényszék elnökének 2011. április 8-i végzése. # Xeda International SA kontra Európai Bizottság. # Ideiglenes intézkedés - 91/414/EGK irányelv - A difenil-aminnak a 91/414 irányelv I. mellékletébe történő felvétele megtagadásáról szóló határozat - Végrehajtás felfüggesztése iránti újabb kérelem - Sürgősség hiánya. # T-71/10 R II. sz. ügy

A Törvényszék elnökének 2011. április 8‑i végzése – Xeda International kontra Bizottság
      (T‑71/10. R. II. sz. ügy)
      „Ideiglenes intézkedés – 91/414/EGK irányelv – A difenil‑aminnak a 91/414 irányelv I. mellékletébe történő felvétele megtagadásáról szóló határozat – Végrehajtás felfüggesztése iránti újabb kérelem – Sürgősség hiánya”
      1.                     Ideiglenes intézkedés iránti kérelem – A végrehajtás felfüggesztése – A kérelem elutasítása – Új kérelem előterjesztésének
            lehetősége – Feltétel – Új tények – Fogalom (EUMSZ 278. cikk; a Törvényszék eljárási szabályzata, 109. cikk) (vö. 12–13. pont)
      2.                     Ideiglenes intézkedés iránti kérelem – A végrehajtás felfüggesztése – Az elrendelés feltételei – A valamely hatóanyagnak a
            91/414 irányelv I. mellékletébe történő felvétele megtagadásáról szóló határozat végrehajtásának felfüggesztése iránti új
            kérelem – A tagállamok által már teljesített azon kötelezettség, hogy vonják vissza az említett hatóanyagot tartalmazó szerek
            engedélyét – Az említett szerek forgalomba hozatalára biztosított türelmi idő meghosszabbításának jogi lehetetlensége – A
            10%‑os súlyossági küszöb alatti vagyoni kár – A sürgősség hiánya (EUMSZ 278. cikk; a Törvényszék eljárási szabályzata, 109. cikk)
            (vö. 20–28. pont)
      Tárgy
      
         
               A difenil‑aminnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó
                  növényvédő szerek engedélyének visszavonásáról szóló, 2009. november 30‑i 2009/859/EK bizottsági határozat (HL L 314., 79. o.)
                  végrehajtásának a felfüggesztése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék elnöke az ideiglenes intézkedés iránti kérelmet elutasítja.
               
            
         
                  2)
               
               
                  
               
               
                  	A Törvényszék elnöke a költségekről jelenleg nem határoz.